b"\n_START_ARTICLE_\nLava encoixinada\n_START_PARAGRAPH_\nLes laves encoixinades o coixins de lava s\xc3\xb3n laves que contenen estructures en forma de coix\xc3\xad que s'atribueixen a l'extrusi\xc3\xb3 de la lava sota l'aigua. Comunament fan fins a un metre de di\xc3\xa0metre. Formen la part superior de la 'Capa 2' de l'escor\xc3\xa7a oce\xc3\xa0nica normal.\n_START_SECTION_\nComposici\xc3\xb3\n_START_PARAGRAPH_\nLes laves encoixinades comunament tenen una composici\xc3\xb3 de basalt, encara que tamb\xc3\xa9 es coneixen coixins formats de komati\xc3\xafta, picrita, boninita, andesita bas\xc3\xa0ltica, andesita o fins i tot dacita. En general com m\xc3\xa9s composici\xc3\xb3 interm\xc3\xa8dia m\xc3\xa9s grans s\xc3\xb3n els coixins degut a l'increment de la viscositat de la lava en erupci\xc3\xb3.\n_START_SECTION_\nFormaci\xc3\xb3\n_START_PARAGRAPH_\nEs formen quan el magma arriba a la superf\xc3\xadcie per\xc3\xb2 en haver una gran difer\xc3\xa8ncia de temperatura entre la lava i l'aigua, la superf\xc3\xadcie de la llengua emergent es refreda r\xc3\xa0pidament, formant una mena de pell. La llengua continua allargant-se i s'infla amb m\xc3\xa9s lava formant un l\xc3\xb2bul fins que la pressi\xc3\xb3 del magma esdev\xc3\xa9 suficient per a trencar la pell i comen\xc3\xa7ar la formaci\xc3\xb3 d'una nova erupci\xc3\xb3. Aquest proc\xc3\xa9s produeix una s\xc3\xa8rie de formes lobulades interconnectades que en secci\xc3\xb3 transversal tenen la forma d'un coix\xc3\xad. La pell es refreda molt m\xc3\xa9s r\xc3\xa0pidament que l'interior del coix\xc3\xad i la seva textura \xc3\xa9s v\xc3\xadtria."